Binne ’n paar jaar kan dit moontlik wees om saam met roetine-bloedtoetse soos dié vir cholesterol ook jou bloed vir kanker te laat toets.
Navorsers by die Johns Hopkins-Universiteit in die VSA het ’n nuwe betroubare bloedtoets ontwikkel wat agt algemene tipes kanker kan opspoor voordat die kanker versprei. Anders as ’n gewone kankerbiopsie, wanneer ’n naald in ’n soliede gewas gesteek word om ’n kankerdiagnose te bevestig, is CancerSEEK ’n “vloeistof-biopsie” wat die soort kanker en ligging daarvan in die lyf kan uitwys.